
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 61 

28 Φεβρουάριου 2012 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός χερσαίας Ζώνης Λιμένα Αγαθονησίου. 1 
Κήρυξη αναγκαστικής απαλλοτρίωσης ακίνητων για 
την κατασκευή του έργου: «Βελτίωση Οδού Πρό¬ 
σβασης Χ.Υ.Τ.Α. 2ης Γ.Ε.Ν. Περιφερειακής Ενότη¬ 
τας Αιτωλοακαρνανίας». 2 

Κήρυξη αναγκαστικής απαλλοτρίωσης ακίνητων για 
την κατασκευή του έργου: «Βελτίωση της οδού Γύ- 
Θειο-Αρεόπολη - Γερολιμένας κατά τμήματα» 3 


ΑΠΟΦΑΣΕΙ Σ 

Αριθμ. 12446+10747 (1) 


Καθορισμός χερσαίας Ζώνης Λιμένα Αγαθονησίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη : Τις διατάξεις: 

1. Των άρθρων 4 και 6 του 14/19-1-1939 Β.Δ/τος (ΦΕΚ 
24/Α'/1939) «Περί κωδικοποιήσεως των περί Λιμενικών 
Ταμείων κείμενων διατάξεων». 

2. Της υπ’ αριθμ. 3511.91/05/90/10-07-1990 Εγκυκλίου 
του Υ.Ε.Ν. 

3. Των άρθρων 18 και 21 του Ν. 2971/2001 (ΦΕΚ 285/ 
Α72001), «Αιγιαλός, παραλία και άλλες διατάξεις». 

4. Του άρθρου 33 παρ. 1 του Ν. 3153/2003 «Ναυτική 
επαγγελματική εκπαίδευση, κατάρτιση και επιμόρφωση 
και ρύθμιση άλλων θεμάτων αρμοδιότητας του Υπουρ¬ 
γείου Εμπορικής Ναυτιλίας» (ΦΕΚ 153/Α72003). 

5. Της υπ’ αριθμ. 1071488/6298/Β0010/05-09-2003 από¬ 
φασης του Υφυπουργού Οικονομίας και Οικονομικών 
με θέμα «Καθορισμός ορίων αιγιαλού, στη θέση Μεγά¬ 
λο Χωριό νήσου Αγαθονησίου Ν. Δωδεκανήσου» (ΦΕΚ 
1050/Δ706-10-2003). 

6. Της υπ’ αριθμ. 1063649/790/Α0006/3-8-2004 απόφα¬ 
σης του Υπουργού Οικονομίας και Οικονομικών «Κατα¬ 
γραφή - Διοικητική κωδικοποίηση των αρμοδιοτήτων 
σε θέματα Υπηρεσιών του Υπουργείου Οικονομίας και 
Οικονομικών που περιέρχονται στους Γενικούς Γραμ¬ 
ματείς Περιφερειών». 

7. Των άρθρων 6 «Σύσταση», «Αρμοδιότητες Αποκε¬ 
ντρωμένης Διοίκησης» και 283 «Τελικές Ρυθμίσεις» του 


Ν. 3852/2010 (ΦΕΚ 87/Α/7-6-2010) σχεδίου «ΚΑΛΛΙΚΡΑ¬ 
ΤΗΣ». 

8. Του υπ’ αριθμ. 143/23.12.2010 Π.Δ/γματος (ΦΕΚ 
236Α/27.12.2010) των Υπουργών Εσωτερικών Αποκέντρω¬ 
σης & Ηλεκτρονικής Διακυβέρνησης και Οικονομικών, 
που αφορά στη σύσταση του Οργανισμού της Αποκε¬ 
ντρωμένης Διοίκησης Αιγαίου. 

9. Του υπ’ αριθμ. Δ6Α1022671 ΕΞ 2011/10-2-2011 εγγρά¬ 
φου του Υπουργείου Οικονομικών περί αρμοδιότητας 
υπογραφής από το Γ ενικό Γ ραμματέα της Αποκεντρω¬ 
μένης Διοίκησης. 

10. Του άρθρου 34 παρ. 1 του Ν. 4014/11 (ΦΕΚ 209/ 
Τ.Α721.9.2011) 

11. Της υπ’ αριθμ. 125/7.10.2011 απόφασης του Δημοτικού 
Λιμενικού Ταμείου Πάτμου, με την οποία καθορίζεται η 
χερσαία Ζώνη Λιμένα Αγαθονησίου. 

12. Του από 10/10/2011 αποδεικτικού τοιχοκόλλησης της 
αριθμ. 125/7.10.2011 απόφασης του Δημοτικού Λιμενικού 
Ταμείου Πάτμου. 

13. Του υπ’ αριθμ. 9148/14.2.2011 εγγράφου του Υπουρ¬ 
γείου Θαλασσίων Υποθέσεων Νήσων και Αλιείας, Γ ενι¬ 
κή Διεύθυνση Αλιείας, Διεύθυνση Θαλάσσιας Αλιείας, 
Τμήμα 4ο. 

14. Του υπ’ αριθμ. Δ4/405/Φ10/Μ/22.3.2011 εγγράφου του 
Υπουργείου Υποδομών Μεταφορών και δικτύων, Τμήμα 
Προγράμματος και Μελετών Λιμενικών Έργων. 

15. Του υπ’ αριθμ. 1054904/1776/ΒΟ010/20-04-2011 εγ¬ 
γράφου της Γ ενικής Γ ραμματείας Φορολογικών και Τε¬ 
λωνειακών Θεμάτων του Υπουργείου Οικονομικών, με 
θέμα «Καθορισμός χερσαίας ζώνης Λιμένα Αγαθονησίου 
Νομού Δωδεκανήσου», η οποία δεν απάντησε εντός της 
προβλεπόμενης προθεσμίας. 

16. Του υπ’ αριθμ. Φ 4/3 491/18.5.2011 εγγράφου της 
Εφορείας Εναλίων Αρχαιοτήτων, Τμήμα Εναλίων Αρ¬ 
χαιολογικών Χώρων Μνημείων και Ερευνών. 

17. Του υπ’ αριθμ. 3135/22.6.2011 εγγράφου του Υπουρ¬ 
γείου Πολιτισμού και Τουρισμού, ΚΒ’ Εφορείας Προϊστο¬ 
ρικών και Κλασσικών Αρχαιοτήτων, Τμήμα Αρχαιολογι¬ 
κών Χώρων, Μνημείων και Αρχ/γνωστικής Έρευνας. 

18. Του υπ’ αριθμ. 544.5/796/11/26.8.2011 εγγράφου του 
Γενικού Επιτελείου Ναυτικού, Διεύθυνση Α2/Τμήμα VI. 

19. Το γεγονός ότι έχει παρέλθει άπρακτη η προβλε- 
πόμενη από το άρθρο 21 παρ. 1 του Ν. 2971/2001 προθε¬ 
σμία των τριών (3) μηνών, εντός της οποίας οι λοιπές 
συναρμόδιες Υπηρεσίες (Διεύθυνση Λιμενικής Πολιτικής 

της Γενικής Γραμματείας Ναυτιλιακής Πολιτικής του 
Υπουργείου Θαλασσίων Υποθέσεων, Νήσων και Αλιείας) 
έπρεπε να γνωμοδοτήσουν, αποφασίζουμε: 

Εγκρίνουμε τον καθορισμό της χερσαίας Ζώνης Λι¬ 
μένα Αγαθονησίου, όπως φαίνεται στο από Νοέμβριο 
2010 Τοπογραφικό Διάγραμμα σε κλίμακα 1:500, που 
συντάχθηκε από τον Αγρονόμο -Τοπογράφο Μηχανικό 
Ευάγγελο Γλύνη σε μία (1) πινακίδα, υπέρ του Λιμενικού 
Ταμείου Πάτμου, το οποίο ελέγχθηκε για την ακρίβεια 
της αποτύπωσης στις 31.12.2010 από τον Κων/νο Διά- 
κουλα Τοπογράφο Μηχανικό και θεωρήθηκε την ίδια 


ημερομηνία από τον Εμμανουήλ Μαριά, Προϊστάμενο 
της ΤΥΔΚ Ν. Δωδεκανήσου, στο οποίο σημειώνεται με 
συνεχόμενη πράσινη τεθλασμένη γραμμή και με στοι¬ 
χεία (XI, Χ2.Χ51) οι συντεταγμένες των οποίων ανα¬ 

γράφονται επ’ αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 1 Φεβρουάριου 2012 

Ο Γενικός Γραμματέας Αποκεντρωμένης Διοίκησης 
ΦΩΤΗΣ ΧΑΤΖΗΜΙΧΑΛΗΣ 



ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 39% 

Αριθμ. 382/9125 (2) 

Κήρυξη αναγκαστικής απαλλοτρίωσης ακίνητων για την 
κατασκευή του έργου: «Βελτίωση Οδού Πρόσβασης 
Χ.Υ.Τ.Α. 2ης Γ.Ε.Ν. Περιφερειακής Ενότητας Αιτωλο¬ 
ακαρνανίας». 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

1. Τις περί Διοικητικής αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σημέρα. 

2. Το Ν. 3852/2010 (ΦΕΚ 87Α) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης 
Πρόγραμμα Καλλικράτης», άρθρα 280 και 283, παρά¬ 
γραφος 4. 

3. Το Π.Δ. 139/27.12.2010 «Οργανισμός Αποκεντρωμένης 
Διοίκησης Πελοποννήσου-Δυτικής Ελλάδας και Ιονίου» 
(ΦΕΚ 232Α/27.12.2010). 

4. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για τη 
Τοπική Αυτοδιοίκηση και άλλες διατάξεις». 

5. Τα άρθρα 1 και 29 παρ. 8 του Ν. 2882/2001 «Κώδι¬ 
κας Αναγκαστικών Απαλλοτριώσεων Ακινήτων», (ΦΕΚ 
17Α/6.02.2001) όπως ισχύουν., 

6. Τον Ν.2985/2002 (ΦΕΚ 18Α/4.02.2002) «Προσαρμογή 
των διατάξεων του Κώδικα Αναγκαστικών Απαλλοτρι¬ 
ώσεων στο Σύνταγμα». 

7. Το Ν 2990/2002 (ΦΕΚ 30Α/21.02.2002) «Κύρωση της 
από 21.12.2001 πράξης Νομοθετικού περιεχομένου-Αρμο- 
διότητα δικαστηρίων σε υποθέσεις αναγκαστικών απαλ¬ 
λοτριώσεων, φορολογικές και τελωνειακές ρυθμίσεις». 

8. Το Ν. 653/1977 (ΦΕΚ 214Α/5.08.1977) «Περί υποχρεώ- 
σεως των παρόδιων ιδιοκτήτων για τη διάνοιξη εθνικών 
οδών»., 

9. Την υπ’ αριθμ. 22888/144/18.04.2011 θετική γνωμοδό¬ 
τηση της Διεύθυνσης Αγροτικής Οικονομίας - Κτηνια¬ 
τρικής (πρώην ΝΕΧΩΠ) Αιτωλοακαρνίας. 

10. Την υπ’ αριθμ. 9734/7.4.2011 Ανακοίνωση της Πρότα¬ 
σης κήρυξης αναγκαστικής απαλλοτρίωσης του έργου 
του θέματος της Διεύθυνσης Τεχνικών Έργων της Π.Ε. 
Αιτωλοακαρνανίας. 

11 Τα από 13.4.2011 και 28.4.2011 Αποδεικτικά τοιχο¬ 
κόλλησης αντίστοιχα του Δήμου Αγρίνιου και της Δι¬ 
εύθυνσης Τεχνικών Υπηρεσιών του Δ. Αγρίνιου, της Δη¬ 
μοτικής Ενότητας Στράτου και της Τοπικής Κοινότητας 
Καστρακίου. 

12. Το από 7.4.2011 διαβιβαστικό έγγραφο της Διεύθυν¬ 
σης Τεχνικών Εργων της Π.Ε. Αιτωλοακαρνανίας για τη 
δημοσίευση της ανακοίνωσης του έργου του θέματος 
στον ημερήσιο τοπικό τύπο. 

13. Το υπ’ αριθμ. 9733/7.4.2011 διαβιβαστικό έγγραφο 
της Διεύθυνσης Τεχνικών Έργων της Π.Ε. Αιτωλοακαρ¬ 
νανίας προς το Δασαρχείο Αγρίνιου για τη διατύπωση 
των προβλεπόμενων απόψεων. 

14. Το γεγονός ότι έχει παρέλθει άπρακτη η δίμηνη 
προθεσμία που ορίζει ο Ν. 2882/2001, άρθρο 3, παρ.6 για 
τη σχετική γνωμάτευση του αρμόδιου Δασαρχείου και 
λόγω του κατεπείγοντος. 

15. Την υπ’ αριθμ. 186/Φ.520/000Ε/19.01.2012 εισήγηση 
της Κτηματικής Υπηρεσίας Αιτωλοακαρνανίας μετά των 
συνημμένων της, από την οποία προκύπτει ότι έχουν 
τηρηθεί και οι προϋποθέσεις των παρ. 3 και 5 του άρ¬ 
θρου 3 του Ν. 2882/01. 


16. Την υπ’ αριθμ. 785/11953/18.02.2010 απόφαση έγκρι¬ 
σης περιβαλλοντικών όρων του έργου του θέματος 
όπως εκδόθηκε από τη Διεύθυνση Πε.Χω της Περιφέ¬ 
ρειας Δυτικής Ελλάδας. 

17. Την υπ’ αριθμ. 6704/22.09.2010 απόφαση ένταξης 
του έργου του'θέματος του Γενικού Γραμματέα ΠΔΕ 
στο Επιχειρησιακό Πρόγραμμα «Δυτική Ελλάδα - Πε¬ 
λοπόννησος - Ιόνιοι Νήσοι». 

18. Την υπ’ αριθμ. 48013/ΔΕ5606/18.10.2010 απόφαση 
έγκρισης ένταξης του έργου του θέματος στο Πρόγραμ¬ 
μα Δημοσίων Επενδύσεων (ΠΔΕ) 2010 του Υπουργού 
Οικονομίας, Ανταγωνιστικότητας και Ναυτιλίας. 

19. Την προβλεπόμενη δαπάνη αγοράς εδαφικών 
εκτάσεων η όποια περιλαμβάνεται στη άνω 17 σχετική 
απόφαση και βεβαιώνει τη κάλυψη δαπανών της παρα¬ 
γράφου 7 του άρθρου 3 του ν. 2882/01, αποφασίζουμε: 

Την κήρυξη αναγκαστικής απαλλοτρίωσης, για λόγους 
δημόσιας ωφέλειας, και ειδικότερα για την κατασκευή 
του έργο «Βελτίωση Οδού Πρόσβασης Χ.Υ.ΤΑ, 2ης Γ.Ε.Ν. 
Περιφερειακής Ενότητας Αιτωλοακαρνανίας» έκτασης 
συνολικού εμβαδού 31.584,60μ2, που βρίσκεται στην Π.Ε. 
Αιτωλοακαρνανίας και εικονίζεται σε κλίμακα 1:500 στο 
από Νοέμβριο του 2009 κτηματολογικό διάγραμμα και 
στον αντίστοιχο κτηματολογικό πίνακα της Διεύθυνσης 
Τεχνικών Υπηρεσιών της πρώην Ν.Α. Αιτοωακαρνανίας 
τα οποία είχε συντάξει η Ανώνυμη Τεχνική Εταιρεία 
Μελετών ΤΟΜΗ και έχει θεωρήσει η Διευθύντρια της 
Υπηρεσίας Ε. Καραθανάση Τοπογράφος Μηχανικός ΠΕ, 
στις 8.12.2010. 

Στην έκταση που απαλλοτριώνεται προβάλλουν δι¬ 
καιώματα κυριότητας οι αναφερόμενοι στους θεωρημέ¬ 
νους κτηματολογικούς πίνακες, ήτοι: 1) Χαβελέ Φωτεινή, 
2) Μπασμίνη Εράσμια κ.λπ. 

Στην έκταση που απαλλοτριώνεται δεν περιλαμβάνο¬ 
νται οι εκτάσεις εκείνες οι οποίες στα κτηματολογικό 
στοιχεία φέρονται ότι ανήκουν στο Δημόσιο. 

Η απαλλοτρίωση κηρύσσεται υπέρ του Δημοσίου και 
με δαπάνη του Δημοσίου που θα αντιμετωπιστεί με δα¬ 
πάνες του προγράμματος Δημοσίων Επενδύσεων (ΠΔΕ) 
που ειδικότερα έχουν ενταχτεί στο Επιχειρησιακό Πρό¬ 
γραμμα «Δυτική Ελλάδα - Πελοπόννησος - Ιόνιοι Νήσοι» 
για έργα αρμοδιότητας της Περιφέρειας Δυτικής Ελλά¬ 
δος όπως αναφέρεται στην άνω 17 σχετική Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 1 Φεβρουάριου 2012 

Ο Γενικός Γραμματέας 
Αποκεντρωμένης Διοίκησης 
ΑΝΑΣΤΑΣΙΟΣ ΑΠΟΣΤΟΛΟΠΟΥΛΟΣ 

-♦- 

Αριθμ. 406/9542 (3) 

Κήρυξη αναγκαστικής απαλλοτρίωσης ακίνητων για την 
κατασκευή του έργου: «Βελτίωση της οδού Γύθειο- 
Αρεόπολη - Γερολιμένας κατά τμήματα». 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις περί Διοικητικής αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


2. Το Ν. 3852/2010 (ΦΕΚ 87Α) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης», άρθρα 280 και 283, παρά¬ 
γραφος 4. 

3. Το Π.Δ. 139/27.12.2010 «Οργανισμός Αποκεντρωμένης 
Διοίκησης Πελοποννήσου-Δυτικής Ελλάδας και Ιονίου» 
(ΦΕΚ 232Α/27.12.2010). 

4. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για τη 
Τοπική Αυτοδιοίκηση και άλλες διατάξεις». 

5. Τα άρθρα 1 και 29 παρ. 8 του Ν. 2882/2001 «Κώδι¬ 
κας Αναγκαστικών Απαλλοτριώσεων Ακινήτων», (ΦΕΚ 
17Α/6.02.2001) όπως ισχύουν. 

6. Τον Ν. 2985/2002 (ΦΕΚ 18Α/4.02.2002) «Προσαρμογή 
των διατάξεων του Κώδικα Αναγκαστικών Απαλλοτρι¬ 
ώσεων στο Σύνταγμα». 

7. Το Ν. 2990/2002 (ΦΕΚ 30Α/21.02.2002) «Κύρωση της 
από 21.12.2001 πράξης Νομοθετικού περιεχομένου-Αρ- 
μοδιότητα δικαστηρίων σε υποθέσεις αναγκαστικών 
απαλλοτριώσεων, φορολογικές και τελωνειακές ρυθ¬ 
μίσεις». 

8. Το Ν. 653/1977 (ΦΕΚ 214Α/5.08.1977) «Περί υποχρεώ- 
σεως των παρόδιων ιδιοκτητών για τη διάνοιξη εθνικών 
οδών». 

9. Το Π.Δ. της 25/28.11.1929 «περί κωδικοποίησης των 
περί κατασκευής και συντήρησης οδών κείμενων διατά¬ 
ξεων» και ειδικότερα το άρθρο 23, παρ.1 που χαρακτη¬ 
ρίζουν το σκοπό της υπόψη απαλλοτρίωσης ως σκοπό 
δημόσιας ωφέλειας. 

10. Το με αριθμό 65/2009 πρακτικό της ΝΕΧΩΠ Π.Ε. Λα¬ 
κωνίας με το όποιο διατυπώνεται η σύμφωνη γνώμη της 
επιτροπής για την εκτέλεση του έργου του θέματος. 

11. Το υπ’ αριθμ. 59/15-Δεκεμβρίου-2009 Πρακτικό της 
πρώην Νομαρχιακής Επιτροπής Έργων, Υποδομών και 
Παραγωγής της Ν.Α. Λακωνίας. 

12. Το από 24.10.2011 Αποδεικτικό τοιχοκόλλησης της 
ανακοίνωσης κήρυξης της αναγκαστικής απαλλοτρί¬ 
ωσης για τη κατασκευή του έργου του θέματος του 
Δήμου Ανατολικής Μάνης 

13. Η από 19.10.2011 δημοσίευση της ανακοίνωσης κή¬ 
ρυξης αναγκαστικής απαλλοτρίωσης του θέματος στο 
αριθμό φύλλου 3796 της Ανεξάρτητης Ημερήσιας Εφη¬ 
μερίδας «Λακωνικός Τύπος». 

14. Η αριθ. 6805/5.12.2011 εισήγηση της Διεύθυνσης Τε¬ 
χνικών Έργων της Π.Ε. Λακωνίας προς το Κτηματική 
Υπηρεσία Λακωνίας για την κήρυξη αναγκαστικής απαλ¬ 
λοτρίωσης για την κατασκευή του έργου του θέματος. 

15. Η υπ’ αριθμ. 7306/20.1.2012 τελική εισήγηση της 
Διεύθυνσης ΤεχνικώνΈργων της Π.Ε. Λακωνίας προς το 
Κτηματική Υπηρεσία Λακωνίας για την κήρυξη αναγκα¬ 
στικής απαλλοτρίωσης για την κατασκευή του έργου 
του θέματος όπως συμπληρώθηκε. 

16. Την υπ’ αριθμ. 12365/1238/1.12.2011 θετική γνωμοδό¬ 
τηση της Διεύθυνσης Δασών Λακωνίας του Δασαρχείου 
Γ υθείου. 


17. Την υπ’ αριθμ. 139/25.1.2012 εισήγηση της Κτηματικής 
Υπηρεσίας Λακωνίας μετά των συνημμένων της, από την 
οποία προκύπτει ότι έχουν τηρηθεί και οι προϋποθέσεις 
των παρ. 3 και 5 του άρθρου 3 του Ν. 2882/01. 

18. Την υπ’ αριθμ. 4795/25.11.2009 απόφαση έγκρισης περι¬ 
βαλλοντικών όρων του έργου του θέματος όπως εκδόθηκε 
από τη Διεύθυνση Πε.Χω της Περιφέρειας Πελοποννήσου. 

19. Την υπ’ αριθμ. 1813/20.07.2011 απόφαση ένταξης του 
έργου του θέματος του Περιφερειάρχη Πελοποννήσου 
στο Επιχειρησιακό Πρόγραμμα «Δυτική Ελλάδα - Πελο¬ 
πόννησος - Ιόνιοι Νήσοι 2007-2013». 

20. Το υπ’ αριθμ. Δ12/8450/22.12.2011 έγγραφο του 
Υπουργού Υποδομών, Μεταφορών και Δικτύων της Γ ε¬ 
νικής Γραμματείας Δ.Ε/-Διεύθυνση Δ12 περί εφαρμογής 
του Ν. 653/77 (άρθρο 1). 

21. Την υπ’ αριθμ. 3432/2011/3.01.2012 βεβαίωση κάλυψης 
της δαπάνης απαλλοτρίωσης για το έργο του θέματος 
όπως εκδόθηκε από τον Περιφερειάρχη Πελοποννήσου, 
αποφασίζουμε: 

Την κήρυξη αναγκαστικής απαλλοτρίωσης, για λόγους 
δημόσιας ωφέλειας και ειδικότερα για την κατασκευή 
του έργο «Βελτίωση της Οδού Γύθειο - Αρεόπολη - Γε¬ 
ρολιμένας, κατά τμήματα, στα τμήματα 1, 2Α, 2Β, 3 και 
4» έκτασης συνολικού εμβαδού 234.144,88μ2, που βρίσκε¬ 
ται εντός ορίων του Δήμου Ανατολικής Μάνης της Π.Ε. 
Λακωνίας και απεικονίζεται σε κλίμακα 1:500 στα από 
Δεκέμβριο του 2009 κτηματολογικά διαγράμματα (αριθ¬ 
μοί σχεδίων Δ.1 ως και Δ. 18) και στους αντίστοιχους 
κτηματολογικούς πίνακες (αριθμοί πινάκων Τ.1, Τ.2Α, 
Τ.2Β, Τ.3 και Τ.4) της Διεύθυνσης Τεχνικών Υπηρεσιών 
της πρώην Ν.Α.Λακωνίας τα οποία έχει συντάξει η Ανώ¬ 
νυμη Τεχνική Εταιρεία Μελετών Μ.Ε.Υ. και έχει θεωρήσει 
ο Διευθυντής της Υπηρεσίας Παναγιώτης I. Παναγάκης, 
Μδο., Πολιτικός Μηχανικός με Α' β., στις 8.12.2009. 

Στην έκταση που απαλλοτριώνεται προβάλλουν δι¬ 
καιώματα κυριότητας οι που αναφέρονται στους θεω¬ 
ρημένους κτηματολογικούς πίνακες ήτοι: 1) Χαρτοκόλη 
Παναγιώτα, 2) Δρακουλάκος Παναγιώτης κ.λ.π. Στην 
έκταση που απαλλοτριώνεται δεν περιλαμβάνονται οι 
εκτάσεις εκείνες οι οποίες στα κτηματολογικά στοιχεία 
φέρονται ότι ανήκουν στο Δημόσιο. 

Η απαλλοτρίωση κηρύσσεται υπέρ του της Περιφερει¬ 
ακής Ενότητας Λακωνίας και με δαπάνη της Ενδιάμεσης 
Διαχειριστικής Αρχής, Μονάδα Β, της Περιφέρειας Πελο¬ 
ποννήσου και θα αντιμετωπιστεί από τις πιστώσεις του 
έργου ΣΑΕΠ 026/8 2011ΕΠΟ 02680030 του ΕΣΠΑ ΔΕΠΙΝ 
2007-2013 της Περιφέρειας Πελοποννήσου σε συνδυα¬ 
σμό με τις διατάξεις του Ν. 653/77, όπως ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 2 Φεβρουάριου 2012 

Ο Γ ενικός Γ ραμματέας 
Αποκεντρωμένης Διοίκησης 
ΑΝΑΣΤΑΣΙΟΣ ΑΠΟΣΤΟΛΟΠΟΥΛΟΣ 

